Bestemmelser for Kulturdag 2009/Kulturgruppen Fru Marthe

CVR 31971918

Navn og hjemsted.

Kulturdag 2009 blev etableret i 2009 med hjemsted i Karise.

 I april 2016 ændres navnet til *Kulturgruppen Fru Marthe*

Formål.

Kulturgruppen Fru Marthe er en aktivitetsgruppe, hvis formål er, at arbejde for et bredere og rigere kulturliv i lokalområdet.

Kulturgruppen kan alene eller i samarbejde tage initiativer til fremme af ovenstående.

Medlemmer.

Som medlem kan optages alle, som respekterer Kulturgruppens bestemmelser, formål og idegrundlag.

Hvis et medlem ikke lever op til - eller agerer i strid med Kulturgruppens bestemmelser, kan medlemmet ekskluderes.

Formand og kasserer vælges på skift for 2 år af gruppen: formand i ulige årstal og kasserer i lige årstal. Valg sker på det første møde i januar.

Det er den til enhver tid siddende formand, der er gruppens kontaktperson.

Økonomi.

Kulturgruppens økonomi sikres ved offentlige og private sponsorater og entreindtægter.

Kulturgruppen har konto i Nordea og det er den til enhver tid siddende formand og kasserer, der har ansvaret for denne.

Der aflægges regnskab en gang årligt i januar.

Hæftelse

Kulturgruppen hæfter kun for sine forpligtelser med sin formue og der påhviler ikke gruppens medlemmer nogen personlig hæftelse.

Ved Kulturgruppens ophør skal eventuel formue overføres til andet formål efter gruppens valg. Ved stemmelighed er formandens stemme afgørende.

 Ændringer af bestemmelser.

Nærværende bestemmelser eller dele heraf kan ændres, hvis et flertal af den til enhver tid siddende gruppe måtte ønske dette.

Bestemmelserne godkendt af nedenstående tirsdag 1. november 2016

Formand underskrift:\_\_\_\_\_\_\_\_\_\_\_\_\_\_\_ Henning Christensen

Kasserer underskrift:\_\_\_\_\_\_\_\_\_\_\_\_\_\_\_ Susanne Holm

Øvrige medlemmer:\_\_\_\_\_\_\_\_\_\_\_\_\_\_\_\_ Erik Ahrensberg

 \_\_\_\_\_\_\_\_\_\_\_\_\_\_\_\_ Marianne Holmegaard

 \_\_\_\_\_\_\_\_\_\_\_\_\_\_\_\_ Eli Jacobi

 \_\_\_\_\_\_\_\_\_\_\_\_\_\_\_\_ Lycke Larsen

 \_\_\_\_\_\_\_\_\_\_\_\_\_\_\_\_ Bente Wied